
1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc137194947][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 

1.1. Perkančioji organizacija – Lietuvos Respublikos teisingumo ministerija, juridinio asmens kodas 188604955, adresas Gedimino pr. 30, LT-01104 Vilnius, darbo laikas I-IV – 8:00-17:00 val., V – 8:00-15:45 val., pietų pertrauka – 12:00-12:45 val. Perkančioji organizacija nėra PVM mokėtoja.
1.1. Pirkimas neatliekamas naudojantis centralizuotų pirkimų katalogu, nes centralizuotų pirkimų kataloge perkama paslauga nėra siūloma.  
1.2. Pirkimo Komisija yra sudaroma. 
[bookmark: _Hlk163547301]1.3 Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3  punktu. Aplinkos apsaugos kriterijai bus nustatyti Paslaugų viešojo pirkimo–pardavimo sutartyje.
1.4. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc137194948]Pirkimo objektas

2.1  Perkančioji organizacija numato įsigyti Antstolių ir notarų duomenų tvarkymo sistemos (toliau – NASS) palaikymo ir techninės priežiūros paslaugas. Reikalavimai pirkimo objektui nustatyti specialiųjų pirkimo sąlygų 2 priede.
2.2 Maksimali pirkimo vertė yra 50 000,00 (penkiasdešimt tūkstančių 00 ct) Eur su PVM. 
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede. 
3.2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, jei taikoma. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.
4. [bookmark: _Toc137194950]Reikalavimai, susiję su nacionaliniu saugumu 


4.1. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.
4.2. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją[footnoteRef:2] (5 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.  [2:  https://www.e-tar.lt/portal/lt/legalAct/ac5a5e30878f11ed8df094f359a60216/asr
] 

4.3. Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
5. [bookmark: _Toc137194951]Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. Tiekėjo pasirašytas pasiūlymas, parengtas pagal specialiųjų pirkimo sąlygų 2 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos);
5.1.2. užpildytas EBVPD (specialiųjų pirkimo sąlygų 4 priedas). Pasirašydamas pasiūlymą, tiekėjas patvirtina ir EBVPD tikrumą;
5.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
5.1.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.1.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
5.1.6.  jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
5.1.7. Nacionalinio saugumo reikalavimų atitinkties deklaraciją (5 priedas).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 

[bookmark: _Toc137194952]6. Pasiūlymo galiojimo užtikrinimas

6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc137194953]Pasiūlymų vertinimas


7.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
 7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šių pirkimo sąlygų 5.1. p. reikalaujami pateikti dokumentai.

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties projektas pateikiamas specialiųjų pirkimo sąlygų 7 priede. 


______________________




































Pirkimo sąlygų 1 priedas „Techninė specifikacija“

ANTSTOLIŲ IR NOTARŲ DUOMENŲ TVARKYMO SISTEMOS (TOLIAU – NASS) PALAIKYMO IR TECHNINĖS PRIEŽIŪROS PASLAUGŲ PIRKIMO TECHNINĖ SPECIFIKACIJA
1. Bendrosios nuostatos
Ši techninė specifikacija nustato Antstolių ir notarų duomenų tvarkymo sistemos (toliau - NASS) palaikymo ir techninės priežiūros paslaugų apimtį, kokybės reikalavimus, incidentų prioritetus, reakcijos ir sprendimo laikus bei paslaugų rezultatų priėmimo principus.
Paslaugų tikslas - užtikrinti stabilų, nepertraukiamą ir saugų NASS veikimą, operatyvų sutrikimų šalinimą, sistemos konfigūravimą pasikeitus susijusių paslaugų ar duomenų teikėjų parametrams, taip pat NASS naudotojų konsultavimą ir sutartų tobulinimo darbų atlikimą.
Techninėje specifikacijoje nustatyti reikalavimai yra minimalūs. Tiekėjas gali siūlyti lygiaverčius ar geresnius sprendimus, jei jie visiškai užtikrina nurodytą paslaugų rezultatą ir neblogina NASS veikimo, saugumo ar suderinamumo.
2. NASS aplinka ir sąsajos
NASS yra 2023 m. birželio 30 d. pradėtas eksploatuoti notarų ir antstolių veiklos duomenų tvarkymo skaitmeninis sprendimas. Sistemos aplinkoje naudojama Microsoft Power BI veiklos analitikos platforma, VSSA duomenų centre veikianti ETL virtuali tarnybinė stotis TM-NASS01 (VSSA Internetinių programų ugniasienės WAF bei Nestandartinių parametrų Linux VM paslaugos) ir antstolių finansinių ataskaitų teikimo portalas.
NASS gauna ir apdoroja duomenis iš Antstolių informacinės sistemos ir eNotaro informacinės sistemos. Teikiant paslaugas taip pat gali būti reikalinga atsižvelgti į Microsoft, VSSA, VĮ Registrų centro ir Lietuvos notarų rūmų teikiamų paslaugų ar duomenų perdavimo parametrų pasikeitimus.
3. Pirkimo objekto apimtis
Tiekėjas turi teikti šias tarpusavyje susijusias paslaugas:
NASS veikimo stebėjimas tiek, kiek būtina užregistruotų incidentų diagnostikai ir paslaugų kokybei užtikrinti;
NASS programinės ir su jos veikimu susijusios infrastruktūros sutrikimų diagnostika bei šalinimas;
NASS konfigūravimas, kai keičiasi Microsoft, VSSA, VĮ Registrų centro, Lietuvos notarų rūmų ar kitų su NASS veikimu susijusių paslaugų ir duomenų teikėjų parametrai, išskyrus esminius pakeitimus, kurių įgyvendinimas viršytų sutartą paslaugų apimtį;
Duomenų gavimo, perdavimo, ETL procesų, ataskaitų ir kitų NASS komponentų veikimo problemų analizė bei šalinimas;
NASS naudotojų ir už sutarties vykdymą atsakingų Ministerijos darbuotojų konsultavimas sistemos veikimo, naudojimo, duomenų apdorojimo ir tobulinimo klausimais;
Su Ministerija suderintų NASS tobulinimo darbų atlikimas, įskaitant konfigūravimo, programavimo, ataskaitų ar duomenų apdorojimo logikos pakeitimus;
Atliktų darbų, panaudoto darbo laiko, incidentų sprendimų ir atliktų pakeitimų dokumentavimas.


4. Paslaugų kiekis ir teikimo laikotarpis
	Rodiklis
	Reikalavimas

	Paslaugų objektas
	1 NASS sistemos palaikymo ir techninės priežiūros paslauga

	Sutarties laikotarpis
	36 mėnesiai, 2027-2029 m.

	Minimali mėnesio apimtis
	Ne mažiau kaip 10 specialisto darbo valandų per mėnesį

	Papildomi darbai
	Virš minimalios mėnesio apimties atliekami tik gavus Ministerijos suderinimą ar užsakymą

	Tobulinimo darbų planavimas
	Numatoma kito mėnesio darbų apimtis su tiekėju derinama ne vėliau kaip prieš 2 savaites iki kito mėnesio pradžios



5. Paslaugų teikimo organizavimas
Tiekėjas paskiria vieną ar daugiau atsakingų atstovų paslaugų vykdymui koordinuoti ir ryšiui su Ministerija palaikyti.
Tiekėjas privalo per ne ilgesnį kaip 30 kalendorinių dienų laikotarpį nuo sutarties įsigaliojimo perimti NASS palaikymą, susipažinti su sistemos architektūra, dokumentacija ir veikimo principais bei užtikrinti nepertraukiamą paslaugų teikimą.
Užklausos ir incidentai registruojami Ministerijos ir tiekėjo sutartu elektroniniu kanalu, pirmiausia elektroniniu paštu. Tiekėjas turi užtikrinti, kad registravimo kanalas veiktų visą sutarties laikotarpį.
Paslaugos teikiamos darbo dienomis nuo pirmadienio iki penktadienio darbo valandomis. Reakcijos ir sprendimo laikas skaičiuojamas darbo laiku, jei pirkimo sutartyje aiškiai nenustatyta kitaip.
Gavęs užduotį ar incidentą, tiekėjas per nustatytą reakcijos laiką patvirtina gavimą, nurodo priskirtą prioritetą, atsakingą specialistą ir, kai įmanoma, preliminarų sprendimo terminą.
Jeigu incidento nepavyksta išspręsti nustatytu laiku dėl nuo tiekėjo nepriklausančių aplinkybių, tiekėjas nedelsdamas informuoja Ministeriją, pagrindžia priežastis, pateikia laikiną sprendimą, jei toks galimas, ir suderina tolesnių veiksmų planą.
Visas bendravimas, dokumentacija, darbų rezultatai ir ataskaitos teikiami elektroninėmis priemonėmis.
6. Incidentų klasifikavimas ir paslaugų lygiai
	Tipas / prioritetas
	Apibrėžimas
	Reakcijos laikas
	Sprendimo laikas

	Incidentas, P1
	Programinės ar aparatinės įrangos gedimas, dėl kurio Ministerija visiškai negali naudotis NASS.
	Iki 60 min.
	Iki 1 darbo dienos nuo reakcijos

	Incidentas, P2
	Incidentas, pasireiškiantis ne daugiau kaip du kartus per mėnesį ir turintis didesnę kaip 10 proc. įtaką NASS veikimo kokybei.
	1 darbo diena
	Iki 3 darbo dienų nuo reakcijos

	Incidentas, P3
	Nedidelis incidentas, dėl kurio NASS veikimo kokybė sumažėja mažiau kaip 10 proc.
	2 darbo dienos
	Iki 4 darbo dienų nuo reakcijos

	Užklausa, P4
	NASS tobulinimo darbų ar darbuotojų konsultavimo užklausa, nesusijusi su paslaugos kokybės sumažėjimu.
	Atskiras terminas nenustatomas
	Pagal šalių susitarimą



Jeigu šalys nesutaria dėl prioriteto, prioritetas laikinai nustatomas pagal faktinį poveikį NASS prieinamumui ir veikimo kokybei. Galutinį prioritetą šalys suderina operatyviai, nemažindamos reagavimo į incidentą spartos.
7. Darbų atlikimo ir rezultatų reikalavimai
Darbai turi būti atliekami kokybiškai, profesionaliai ir laikantis taikomų teisės aktų, visuotinai pripažintų profesinių techninių standartų bei gerosios praktikos.
Tiekėjas privalo užtikrinti, kad atlikti pakeitimai nesukeltų nepagrįstų NASS veikimo sutrikimų, duomenų praradimo, duomenų vientisumo pažeidimų ar saugumo spragų.
Prieš diegdamas reikšmingus pakeitimus tiekėjas turi įvertinti poveikį, suderinti diegimo laiką ir, kai tinkama, numatyti grįžimo į ankstesnę būseną planą.
Pakeitimai pirmiausia turi būti išbandomi saugiu būdu, kiek tai leidžia Ministerijos turima aplinka ir užduoties pobūdis.
Atlikęs darbą tiekėjas pateikia aiškų rezultatų aprašymą: problema ar poreikis, atlikti veiksmai, pakeisti komponentai, testavimo rezultatas, likusios rizikos ir rekomendacijos.
Tiekėjas negali be išankstinio rašytinio Ministerijos sutikimo keisti NASS architektūros, naudoti papildomų trečiųjų šalių paslaugų, perduoti duomenų ar sudaryti sąlygų duomenis pasiekti tretiesiems asmenims.
Paslaugas turi teikti specialistai, turintys patirties Microsoft Power BI, reliacinių duomenų bazių, ETL procesų ir informacinių sistemų integracijų priežiūros srityse.
8. Ataskaitos ir darbų apskaita
Kartu su mėnesio paslaugų suteikimą pagrindžiančiais dokumentais tiekėjas pateikia mėnesio darbų ataskaitą. Joje turi būti bent ši informacija:
užklausos ar incidento registravimo data ir laikas;
trumpas užduoties ar incidento aprašymas ir prioritetas;
reakcijos data ir laikas;
atlikti veiksmai ir pasiektas rezultatas;
sprendimo ar užbaigimo data ir laikas;
kiekvienai užduočiai panaudotas darbo laikas ir bendra mėnesio darbo valandų suma;
neužbaigtų darbų būklė, planuojami veiksmai ir terminai.
Ministerija turi teisę prašyti patikslinti ataskaitą ar pateikti papildomą informaciją, reikalingą paslaugų apimčiai, kokybei ir panaudotam darbo laikui patikrinti.
9. Informacijos sauga, konfidencialumas ir asmens duomenys
Tiekėjas visą vykdant sutartį gautą neviešą informaciją laiko konfidencialia ir naudoja tik paslaugoms teikti.
Asmens duomenys tvarkomi tik pagal dokumentais įformintus Ministerijos nurodymus, Bendrąjį duomenų apsaugos reglamentą (ES) 2016/679, Lietuvos Respublikos asmens duomenų teisinės apsaugos įstatymą ir sutarties duomenų tvarkymo sąlygas.
Prieiga prie NASS ir jos duomenų suteikiama tik tiems tiekėjo darbuotojams ar teisėtai pasitelktiems asmenims, kuriems ji būtina konkrečioms užduotims atlikti. Prieigos turi būti individualios, kontroliuojamos ir panaikinamos, kai tampa nebereikalingos.
Tiekėjas turi taikyti tinkamas technines ir organizacines priemones duomenų konfidencialumui, vientisumui, prieinamumui ir atsparumui užtikrinti.
Apie faktinį ar įtariamą informacijos saugos ar asmens duomenų saugumo incidentą tiekėjas praneša Ministerijai nedelsdamas ir bendradarbiauja jį valdant, tiriant bei šalinant padarinius.
Pasibaigus sutarčiai ar Ministerijai pareikalavus, tiekėjas grąžina arba saugiai sunaikina gautus duomenis ir jų kopijas, išskyrus atvejus, kai teisės aktai nustato pareigą juos saugoti.
10. Intelektinės nuosavybės ir dokumentacijos reikalavimai
Tiekėjas garantuoja, kad teikiant paslaugas nebus pažeistos trečiųjų asmenų intelektinės nuosavybės teisės.
Pagal sutartį sukurti ar pakeisti programinio kodo fragmentai, konfigūracijos, ataskaitos, duomenų apdorojimo logika, techninė dokumentacija ir kiti rezultatai turi būti perduoti Ministerijai tokia apimtimi, kad Ministerija arba jos pasirinktas kitas tiekėjas galėtų toliau administruoti ir prižiūrėti NASS.
Tiekėjas privalo nuolat atnaujinti su atliktais pakeitimais susijusią dokumentaciją ir, Ministerijai paprašius, perduoti aktualią jos versiją.
11. Paslaugų priėmimas ir neatitikimų šalinimas
Paslauga laikoma suteikta, kai atlikti sutarti darbai, pateikta mėnesio ataskaita ir Ministerija neturi pagrįstų pastabų dėl rezultato ar darbo laiko apskaitos.
Nustačiusi trūkumų, Ministerija pateikia tiekėjui pastabas. Tiekėjas privalo neatlygintinai ir per su Ministerija suderintą, pagal trūkumo pobūdį protingą terminą pašalinti dėl jo kaltės atsiradusius trūkumus.
Priimant tobulinimo darbus gali būti tikrinama, ar įgyvendintas suderintas funkcionalumas, ar nepablogėjo esamų funkcijų veikimas, ar nepaveiktas duomenų vientisumas ir ar pateikta reikiama dokumentacija.
12. Aplinkosauginiai reikalavimai
Paslaugos yra nematerialaus pobūdžio ir nesusijusios su materialaus objekto sukūrimu. Siekiant mažinti poveikį aplinkai, bendravimas, sutarties vykdymo dokumentai, ataskaitos ir kiti rezultatai teikiami elektroninėmis priemonėmis. Popieriniai dokumentai rengiami tik tuo atveju, kai to aiškiai reikia pagal teisės aktus arba jų paprašo Ministerija.
13. Baigiamosios nuostatos
Tiekėjas turi užtikrinti paslaugų tęstinumą visą sutarties laikotarpį ir valdyti savo specialistų pakeitimo riziką taip, kad nebūtų sutrikdytas NASS palaikymas.
Visi pasiūlyti sprendimai turi būti suderinami su esama NASS aplinka arba tiekėjas turi aiškiai pagrįsti ir su Ministerija iš anksto suderinti būtinus pakeitimus.
Esant prieštaravimui tarp techninės specifikacijos ir sutarties projekto, taikoma pirkimo dokumentuose nustatyta dokumentų viršenybės tvarka. Techniniai reikalavimai aiškinami taip, kad būtų užtikrintas pirkimo tikslas, sąžininga konkurencija ir NASS veikimo tęstinumas
_________________________

Pirkimo sąlygų 2 priedas „Pasiūlymo forma“

PASIŪLYMAS
DĖL MAŽOS VERTĖS VIEŠOJO PIRKIMO „ANTSTOLIŲ IR NOTARŲ DUOMENŲ TVARKYMO SISTEMOS PALAIKYMO IR TECHNINĖS PRIEŽIŪROS PASLAUGOS“
SKELBIAMOS APKLAUSOS

	____________________
(data)
____________________
(vieta)



	Tiekėjo pavadinimas / Jeigu dalyvauja ūkio subjektų grupė, surašomi visi dalyvių pavadinimai ir nurodomas atstovaujantis arba vadovaujantis ūkio subjektų grupei dalyvis 
	

	Tiekėjo adresas, juridinio asmens įmonės kodas / Jeigu dalyvauja ūkio subjektų grupė, nurodomi dalyvių adresai ir juridinio asmens įmonės kodai
	

	Už pasiūlymą atsakingo asmens (tiekėjo įgalioto bendrauti su perkančiąja organizacija) pareigos, vardas, pavardė ir kontaktinė informacija:
	

	telefono numeris
	

	el. pašto adresas
	



Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) skelbiamos apklausos skelbime, paskelbtame CVP IS;
2) skelbiamos apklausos sąlygose;
3) kituose pirkimo dokumentuose (jų paaiškinimuose, patikslinimuose).
Mes siūlome MAŽOS VERTĖS VIEŠAJAM PIRKIMUI „ANTSTOLIŲ IR NOTARŲ DUOMENŲ TVARKYMO SISTEMOS PALAIKYMO IR TECHNINĖS PRIEŽIŪROS PASLAUGOS“ SKELBIAMAI APKLAUSAI paslaugas, atitinkančias pirkimo dokumentuose nustatytus reikalavimus. 
1 lentelė. Pasiūlymo kaina. 
	Eil. Nr.
	Paslaugų pavadinimas
	Paslaugų valandinis įkainis (už paslaugas iki 10 val./mėn.)
	Paslaugų valandinis įkainis (už papildomas paslaugas, viršijant 10 val./mėn.)
	Bendra palyginamoji paslaugų kaina EUR be PVM**

	1
	2
	3
	4
	5=(3+4)x10

	1.
	NASS palaikymo paslaugos
	pildo tiekėjas
	pildo tiekėjas
	

	PVM*: pildo tiekėjas

	Viso (EUR su PVM) ** pildo tiekėjas


* Tais atvejais, kai pagal galiojančius teisės aktus tiekėjui nereikia mokėti PVM, jis lentelės PVM ir Viso  EUR su PVM skilčių nepildo ir nurodo priežastis, dėl kurių PVM nemoka.
** Bendra pasiūlymo kaina (Viso (Eur su PVM)) skirta pasiūlymų palyginimui. Tiekėjų, kurie nėra PVM mokėtojai, pasiūlymo kaina lyginama vertinant 5 stulpelio „Bendra paslaugų kaina EUR be PVM“ reikšmę.
PASTABOS:
1. Tiekėjo nurodytas įkainis bus fiksuotas paslaugų pirkimo sutartyje.
2. Atsiskaitymas bus vykdomas tik už faktiškai suteiktas paslaugas.
2 lentelė. Kartu su pasiūlymu pateikiami šie dokumentai (nurodo tiekėjas):
	Eil. Nr.
	Pateikto dokumento pavadinimas
	Dokumento puslapių skaičius

	1
	2
	3

	1.
	
	

	...
	
	



3 lentelė. Konfidencialią informaciją sudaro (jeigu tokia yra, nurodo tiekėjas):
	Eil. Nr.
	Pateikto dokumento pavadinimas
	Dokumento puslapių skaičius

	1.
	
	

	...
	
	



4 lentelė. Informacija apie subtiekėjus (jeigu subtiekėjai žinomi):
	Eil. Nr.
	Subtiekėjo pavadinimas, juridinio asmens kodas, adresas
	Subtiekėjo numatomos suteikti paslaugos
	Pirkimo sutarties dalis pasiūlymo kainoje, kuriai ketinama pasitelkti subtiekėjus, procentai

	1
	2
	3
	4

	1.
	
	
	

	...
	
	
	



Pasiūlymas galioja iki  ___________________ d. (nurodo tiekėjas)

Pasirašydamas pasiūlymą patvirtinu, kad:
- esu susipažinęs su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką ir gali turėti įtakos bet kokiems tarp perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
- pasiūlymo dokumentuose pateikti duomenys ir informacija yra teisinga ir apima viską, ko reikia tinkamam pirkimo sutarties įvykdymui;
- kartu su pasiūlymu pateikiamos dokumentų skaitmeninės kopijos yra tikros.
_____________________________________________
(Tiekėjo arba jo įgalioto asmens pareigos, vardas, pavardė)1

1 Pirkimas atliekamas CVP IS priemonėmis, jei pasiūlymas teikiamas pasirašytas elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymo nustatytus reikalavimus, šio dokumento pasirašyti atskirai neprivaloma, tokiu atveju, elektroniniu parašu iš anksto pasirašytas dokumentas įkeliamas į CVP IS pasiūlymų pateikimo langą.
__________


Pirkimo sąlygų 3 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI
Perkančioji organizacija atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms..
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.


__________



[bookmark: _heading=h.26in1rg][bookmark: ketvpriedas][bookmark: _Toc85439812]Pirkimo sąlygų 4 priedas „EBVPD“ (XML formatu)“

EUROPOS BENDRASIS VIEŠŲJŲ PIRKIMŲ DOKUMENTAS

„Europos bendrasis viešųjų pirkimų dokumentas (EBVPD)“ pateikiamas .xml formatu.
__________

Pirkimo sąlygų 5 priedas „EBVPD“ (XML formatu)“

NACIONALINIO SAUGUMO REIKALAVIMŲ ATITIKTIES DEKLARACIJA


(Nacionalinio saugumo reikalavimų atitikties deklaracijos tipinė forma)
	
(tiekėjo pavadinimas)
	
(adresatas (perkančiosios organizacijos / perkančiojo subjekto pavadinimas)

NACIONALINIO SAUGUMO REIKALAVIMŲ ATITIKTIES DEKLARACIJA

20__ m._____________ d. Nr. ______
__________________________
(Sudarymo vieta)
Aš, ___________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))____________________________ ,
(tiekėjo pavadinimas)    
dalyvaujantis (-i) ______________________________________________________________
(perkančiosios organizacijos / perkančiojo subjekto pavadinimas)
vykdomame  _____________________________________, atitinka toliau nurodomus reikalavimus:
(pirkimo objekto pavadinimas, pirkimo numeris, pirkimo paskelbimo CVP IS data)

/Perkančioji organizacija / perkantysis subjektas žemiau esančiame sąraše palieka tik tas eilutes, kurios atitinka pirkimo dokumentuose keliamus nacionalinio saugumo reikalavimus tiekėjams/




	×
	tiekėjo siūlomos teikti paslaugos nekelia grėsmės nacionaliniam saugumui – vadovaujantis VPĮ 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. (_____________)   
(pirkimo dokumentų punktai)


	
	

	
	




	×
	tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. (_____________)

	
	

	
	


(pirkimo dokumentų punktai)




	×
	tiekėjo siūlomos teikti paslaugos nekelia grėsmės nacionaliniam saugumui – vadovaujantis PĮ 50 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. (_____________)   
(pirkimo dokumentų punktai) 


	
	

	
	





	×
	tiekėjo siūlomos teikti paslaugos nekelia grėsmės nacionaliniam saugumui – vadovaujantis GĮ 40 straipsnio 9 dalies 2 punktu, paslaugų teikimas nebūtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. (_____________)

	
	

	
	


(pirkimo dokumentų punktai)


Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad vadovaudamasis VPĮ 39 straipsnio 4 dalimi, PĮ 52 straipsnio 4 dalimi ar GĮ 40 straipsnio 12 dalimi perkančioji organizacija / perkantysis subjektas bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies, PĮ 50 straipsnio 9 dalies ar GĮ 40 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos / perkančiojo subjekto nurodyti atitiktį nacionalinio saugumo reikalavimams patvirtinantys dokumentai.


____________________                             ____________________	                   ___________________
(pareigos)                                                           (parašas)                                           (vardas ir pavardė)


__________________________























Pirkimo sąlygų 6 priedas „Terminai“

	Eil.
Nr.
	VEIKSMAS 
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 

	Perkančioji organizacija turi teisę pratęsti pasiūlymų pateikimo terminą.

	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	

	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos. 

	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia.

	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	Netaikoma 
	

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	Netaikoma 
	

	8.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	3 (tris) darbo dienas nuo sprendimo priėmimo dienos
	

	9.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas

nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	11.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	12.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	



_____________________



	







Pirkimo sąlygų 7 priedas „Sutarties projektas“



(Paslaugų pirkimo sutarties formos pavyzdys)

(PASLAUGŲ PAVADINIMAS) PASLAUGŲ PIRKIMO SUTARTIS

__________________ Nr. _________
(data)
_________________________
(sudarymo vieta)

Lietuvos Respublikos teisingumo ministerija, pagal Lietuvos Respublikos įstatymus įsteigta ir veikianti biudžetinė įstaiga, kodas 188604955, kurios registruota buveinė yra Gedimino pr. 30, Vilniuje, duomenys kaupiami ir saugomi Juridinių asmenų registre, atstovaujama (pareigų pavadinimas, vardas, pavardė), veikiančio (-ios) pagal (dokumentas, pagal kurį veikia asmuo) 
(toliau – Klientas),
ir
(teisinė forma, pavadinimas), pagal (taikytina teisė) įstatymus įsteigta ir veikianti (teisinė forma), juridinio asmens kodas (įrašyti), kurios registruota buveinė yra (adresas), duomenys apie bendrovę kaupiami ir saugomi (registro pavadinimas), atstovaujama (pareigų pavadinimas, vardas, pavardė), veikiančio (-ios) pagal (dokumentas, pagal kurį veikia asmuo) (toliau – Paslaugų teikėjas),
toliau Klientas ir Paslaugų teikėjas kartu vadinami Šalimis, o kiekvienas atskirai – Šalimi, 

ATSIŽVELGDAMOS Į TAI, KAD:
· Paslaugų teikėjo pasiūlymas buvo pripažintas laimėjusiu Kliento skelbtą viešojo pirkimo konkursą / vykdytą apklausą;
· Paslaugų teikėjas siūlo Klientui pirkimo dokumentus ir reikalavimus atitinkančias paslaugas, o Klientas pageidauja jas pirkti, 
Šalys, pageidaudamos prisiimti sutartinius įsipareigojimus, susitaria ir sudaro šią (paslaugų pavadinimas) paslaugų pirkimo sutartį (toliau – Sutartis).

1. SUTARTYJE VARTOJAMOS SĄVOKOS
1.1. Visos Sutartyje didžiąja raide rašomos sąvokos turi šiame skyriuje arba anksčiau nurodytas reikšmes, išskyrus atvejus, jeigu kontekstas reikalauja kitaip:
1.1.1. Paslaugos – Sutarties 1 priede nurodytos ir pagal Sutartį teikiamos paslaugos.
1.1.2. Sutarties kaina – Sutarties 4.1 papunktyje nurodyta kaina.
1.1.3. Paslaugų kaina – Sutarties 1 priede nurodyta paslaugų kaina (įkainiai).
1.1.4. PVM – pridėtinės vertės mokestis.

2.  SUTARTIES DALYKAS
2.1. Sutartimi Paslaugų teikėjas įsipareigoja Sutartyje nustatytomis sąlygomis ir tvarka teikti Klientui Paslaugas, o Klientas Sutartyje nustatytomis sąlygomis ir tvarka įsipareigoja priimti Paslaugų teikėjo tinkamai suteiktas Paslaugas ir už jas sumokėti. 

3. PASLAUGŲ KOKYBĖS REIKALAVIMAI
3.1. [bookmark: _Hlk98420241]Paslaugų teikėjas įsipareigoja teikti Paslaugas, kurių kokybė atitinka nusistovėjusios praktikos reikalavimus ir atitinkamus profesijos standartus bei techninių specifikacijų, nurodytų šios Sutarties 1 priede, reikalavimus.
3.2. [bookmark: _Hlk98420289]Vykdydamas Sutartį ir teikdamas joje numatytas Paslaugas, Paslaugų teikėjas elgiasi sąžiningai ir protingai ir visomis išgalėmis stengiasi užtikrinti, kad Paslaugų teikimas atitiktų Kliento interesus.

4. SUTARTIES KAINA IR ATSISKAITYMO TVARKA
4.1. Sutarties kaina – (skaičiais) Eur (skliaustuose nurodyti žodžiais) su PVM / be PVM (nurodoma Sutarties kaina su PVM arba kaina be PVM, jei pagal galiojančius teisės aktus Paslaugų teikėjui PVM nereikia mokėti). 
4.2. Į Sutarties kainą įskaitoma Paslaugų kaina, visi mokesčiai ir rinkliavos bei kitos išlaidos, susijusios su tinkamu Sutarties vykdymu.
4.3. Paslaugų teikėjo Klientui tinkamai suteiktų Paslaugų perdavimas ir priėmimas įforminamas Paslaugų perdavimo–priėmimo aktu (akto formos pavyzdys pateikiamas Sutarties 
2 priede), kurį pasirašo Paslaugų teikėjas ir Klientas. Paslaugų teikėjui kokybiškai ir laiku suteikus Paslaugas, Klientas neturi teisės nepagrįstai atsisakyti pasirašyti Paslaugų perdavimo–priėmimo akto.
4.4. Už tinkamai ir kokybiškai Paslaugų teikėjo suteiktas Paslaugas Klientas su Paslaugų teikėju atsiskaito mokėjimo nurodymu, pervesdamas pinigus į Sutartyje nurodytą Paslaugų teikėjo banko sąskaitą ne vėliau kaip per 20 (dvidešimt) darbo dienų nuo Paslaugų perdavimo–priėmimo akto pasirašymo ir PVM sąskaitos faktūros gavimo dienos.
	4.5. Paslaugų teikėjas PVM sąskaitą faktūrą ir ją pagrindžiančius dokumentus privalo pateikti Klientui naudodamasis sąskaitų administravimo bendrąją informacine sistema „SABIS“ Klientui teikiamas Paslaugų 
perdavimo–priėmimo akto originalas turi būti pasirašytas ir pateiktas Sutarties 14.2 papunktyje nurodytam asmeniui.
[bookmark: _Hlk92120949]	4.6. Sutartyje nurodyta Sutarties (Paslaugų) kaina Sutarties galiojimo laikotarpiu turi būti perskaičiuojama (didinama ar mažinama) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties (Paslaugų) kainai. Klientui ir Paslaugų teikėjui raštiškai susitarus, perskaičiuojama tik ta Sutarties (Paslaugų) kainos dalis, kuriai turėjo įtakos pasikeitęs PVM tarifas. 

Jei paslaugų teikimo trukmė kartu su numatytu Sutarties pratęsimu yra ilgesnė negu 
6 mėnesiai: 
4.7. Bet kuri Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį papunktį dienos), jeigu paslaugų kainų pokytis (k), apskaičiuotas kaip nustatyta šiame papunktyje toliau pateikiamoje formulėje, viršija 10 procentų. Atlikdamos perskaičiavimą Šalys vadovaujasi Valstybės duomenų agentūros viešai oficialiosios statistikos portale paskelbtais rodiklių duomenų bazės duomenimis, iš kitos Šalies nereikalaudamos pateikti oficialaus šios agentūros ar kitos institucijos išduoto dokumento ar patvirtinimo. Sutarties įkainių perskaičiavimas įforminamas Šalių pasirašomu susitarimu, kuriame užfiksuojama perskaičiuota Sutarties kaina ir šio perskaičiavimo įsigaliojimo sąlygos. Šiame susitarime Šalys privalo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius ir perskaičiuotą pradinės Sutarties vertę. Nauji įkainiai apskaičiuojami pagal formulę:
??1=??+(??/100×??), kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – pagal vartotojų kainų indeksą apskaičiuotas paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
?? =  /  ×100−100 (proc.), kur
– kreipimosi dėl kainos perskaičiavimo išsiuntimo kitai Šaliai datą naujausias paskelbtas prekių indeksas;
– laikotarpio pradžios datos (mėnesio) prekių indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
Atliekant skaičiavimus indeksų reikšmės imamos keturių skaitmenų po kablelio tikslumu. Apskaičiuotas pokytis (k), atliekant kitus skaičiavimus, naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
Vėlesnis įkainių perskaičiavimas negali apimti to laikotarpio, kurio įkainių perskaičiavimas jau buvo atliktas. 

Jei paslaugų teikimo trukmė kartu su numatytu Sutarties pratęsimu yra trumpesnė arba lygi 6 mėnesiams:
4.7. Įkainių perskaičiavimas (keitimas) ne dėl pasikeitusio PVM tarifo nėra numatomas.

5. SUTARTIES ŠALIŲ ĮSIPAREIGOJIMAI
5.1. Klientas įsipareigoja:
5.1.1. priimti Sutarties sąlygas ir kitus Paslaugoms taikomus reikalavimus atitinkančias suteiktas Paslaugas ir pasirašyti Paslaugų perdavimo–priėmimo aktą;
5.1.2. sumokėti už perduotas Paslaugas Sutartyje nustatyta tvarka ir sąlygomis;
5.1.3. pranešti Paslaugų teikėjui apie rekvizitų, teisinio statuso bei Sutarties 14 skyriuje įvardytų atsakingų asmenų kontaktinių duomenų pasikeitimus (jeigu jų atsirastų Sutarties vykdymo metu) raštu arba elektroniniu paštu;
5.1.4. iš anksto raštu nesuderinęs su kita Šalimi nekeisti už Sutarties tinkamą vykdymą atsakingų asmenų, jei tam nėra priežasčių, nepriklausančių nuo Šalies valios ar galinčių neigiamai paveikti tinkamą Sutarties vykdymą;
5.1.5. laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimų, jeigu Sutarčiai vykdyti iš Paslaugų teikėjo gauna informacijos ar dokumentus, kuriuose yra asmens duomenų;
5.1.6. (įrašyti kitus Kliento įsipareigojimus).
5.2. [bookmark: _Hlk98829975]Paslaugų teikėjas įsipareigoja:
5.2.1. [bookmark: _Hlk98772150]teikti Paslaugas Klientui pagal Sutartį (ir pagal Kliento užsakymus) už Paslaugų kainą, savo rizika ir sąskaita kiek įmanoma rūpestingiau ir efektyviau, laikydamasis geriausių visuotinai pripažįstamų profesinių, techninių standartų ir praktikos, naudodamas visus reikiamus įgūdžius ir žinias;
5.2.2. teikti Paslaugas (įrašyti laikotarpį) nuo Sutarties įsigaliojimo dienos;
5.2.3. teikti Klientui visą jo prašomą informaciją apie Paslaugų teikimą;
5.2.4. užtikrinti Sutarties vykdymo metu iš Kliento gautos ir su Sutarties vykdymu susijusios informacijos konfidencialumą ir apsaugą;
5.2.5. užtikrinti, kad visą Sutarties galiojimo laikotarpį jis turės teisę verstis veikla, kaip tai nustato Lietuvos Respublikos teisės aktai. Tai yra esminė Sutarties sąlyga, kurios pažeidimas laikomas esminiu Sutarties pažeidimu;
5.2.6. pranešti Klientui apie rekvizitų, teisinio statuso bei Sutarties 14 skyriuje įvardytų už Sutarties tinkamą vykdymą atsakingų asmenų kontaktinių duomenų pasikeitimus (jeigu jų atsirastų Sutarties vykdymo metu) raštu arba elektroniniu paštu, likus ne mažiau kaip 14 (keturiolikai) kalendorinių dienų iki pakeitimų įgyvendinimo dienos;
5.2.7. iš anksto raštu nesuderinęs su kita Šalimi nekeisti už Sutarties tinkamą vykdymą atsakingų asmenų, jei tam nėra priežasčių, nepriklausančių nuo Šalies valios ar galinčių neigiamai paveikti tinkamą Sutarties vykdymą;
5.2.8. atsiskaitymo dokumentus mokėjimui atlikti parengti ir pateikti tik naudodamasis sąskaitų administravimo bendrąją informacine sistema „SABIS“;
5.2.9. ne vėliau, nei Sutartis pradedama vykdyti, pateikti Klientui informaciją apie pasitelktus subteikėjus;
5.2.10. laikytis Reglamento (ES) 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimų, jeigu Sutarčiai vykdyti iš Kliento gauna informacijos ar dokumentus, kuriuose yra asmens duomenų;
5.2.11. (įrašyti kitus Paslaugų teikėjo įsipareigojimus);
5.2.12. tinkamai vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose. 

6. SUTARTIES ŠALIŲ TEISĖS
6.1. Klientas turi teisę:
6.1.1. atsisakyti priimti Paslaugas ir už jas nemokėti, jeigu Paslaugos neatitinka Sutartyje nustatytų ar kitų joms taikomų reikalavimų;
6.1.2. pareikalauti, kad Paslaugų teikėjas pateiktų visą jo prašomą informaciją apie Paslaugų teikimą žodžiu arba raštu;
6.1.3. Paslaugų teikėjui nevykdant Sutarties ar netinkamai ją vykdant:
6.1.3.1. reikalauti, kad Paslaugų teikėjas per nurodytą terminą neatlygintinai pašalintų Paslaugų teikimo trūkumus;
6.1.3.2. reikalauti, kad Paslaugų teikėjas sumokėtų Sutarties 7.2 papunktyje nustatytus delspinigius;
6.1.3.3. reikalauti, kad Paslaugų teikėjas atlygintų dėl Sutarties nevykdymo ar netinkamo vykdymo atsiradusius nuostolius;
6.1.3.4. vienašališkai nutraukti Sutartį (ir reikalauti sumokėti Sutarties 7.3 papunktyje nustatytą baudą) (jei Sutarties įvykdymas užtikrinamas netesybomis – bauda);
6.1.3.5. (įrašyti kitas Kliento teises).
6.2. Paslaugų teikėjas turi teisę:
6.2.1. reikalauti iš Kliento sumokėti už tinkamai suteiktas Paslaugas Sutartyje nurodyta tvarka, sąlygomis ir per nurodytus terminus;
6.2.2. reikalauti, kad Klientas priimtų tinkamai suteiktas Paslaugas, arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima tinkamai suteiktų Paslaugų ar atsisako jas priimti;
6.2.3. (įrašyti kitas Paslaugų teikėjo teises).

7. SUTARTIES ĮVYKDYMO UŽTIKRINIMAS
7.1. Klientui nesumokėjus Paslaugų teikėjui už suteiktas Paslaugas per Sutartyje nustatytą laikotarpį, Klientas įsipareigoja mokėti 0,2 (dviejų dešimtųjų) proc. dydžio delspinigius nuo laiku nesumokėtos sumos už kiekvieną pavėluotą sumokėti dieną.
7.2. Jeigu Paslaugų teikėjas vėluoja suteikti Sutartyje numatytas Paslaugas per Sutartyje nustatytą terminą, Paslaugų teikėjas įsipareigoja mokėti 0,2 (dviejų dešimtųjų) proc. dydžio delspinigius nuo nesuteiktų Paslaugų kainos už kiekvieną pavėluotą suteikti Paslaugas dieną.

Kai Sutarties įvykdymas užtikrinamas netesybomis – bauda:
7.3. Jei Paslaugų teikėjas nevykdo sutartinių įsipareigojimų ar netinkamai juos vykdo arba ne dėl Kliento kaltės, nesant svarbių priežasčių, vienašališkai nutraukia Sutartį, jis moka Klientui (nurodyti skaičiais) (skliaustuose nurodyti žodžiais) proc. Sutarties kainos dydžio (nurodyti skaičiais) Eur (skliaustuose nurodyti žodžiais) baudą.

8. SUTARTIES ŠALIŲ ATSAKOMYBĖ
8.1. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku Lietuvos Respublikos įstatymų nustatyta tvarka.
8.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti pasitelkiami tretieji asmenys.

9. SUBTEIKĖJAI IR JŲ KEITIMO TVARKA
Jei Paslaugų teikėjas ketina pasitelkti subteikėjus, nurodoma:
9.1. Sutarties įsipareigojimų daliai (jei reikalinga, nurodoma konkreti Sutarties įsipareigojimų dalis) įvykdyti Paslaugų teikėjas ketina pasitelkti subteikėją (įrašyti subteikėjo (-ų) pavadinimą (-us), kodą, adresą (nurodyti visus subteikėjus).
9.2. Sutarties vykdymo metu Paslaugų teikėjas turi teisę pakeisti subteikėją (-us), kurio (-ių) pajėgumais remiasi, tik suderinęs jo (-ų) keitimą su Klientu ir jeigu jo (-ų) kvalifikacija atitinka (nurodomi konkretūs pirkimo dokumentai) nustatytus reikalavimus ir dokumentus, patvirtinančius Paslaugų teikėjo galimybes Sutarties vykdymo metu naudotis subteikėjo (-ų) pajėgumais. Apie ketinimą keisti subteikėją (-us) Paslaugų teikėjas informuoja Klientą ir nurodo subteikėjo (-ų) pakeitimo priežastis. Gavęs tokį pranešimą, Klientas su Paslaugų teikėju pasirašo papildomą susitarimą dėl subteikėjo (-ų) pakeitimo. Šis susitarimas tampa neatskiriama Sutarties dalimi. 
9.3. Subteikėjų keitimo tvarka yra esminė Sutarties sąlyga, kurios pažeidimas laikomas esminiu Sutarties pažeidimu, dėl kurio Klientas įgyja teisę vienašališkai nutraukti Sutartį su Paslaugų teikėju.

Jei Paslaugų teikėjas neketina pasitelkti subteikėjų, nurodoma:
9.1. [bookmark: _Hlk92121177]Paslaugų teikėjas šiai Sutarčiai vykdyti neketina pasitelkti subteikėjų.

10. NENUGALIMA JĖGA
10.1. Nenugalima jėga (force majeure) laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
10.2. Šalis, kuri neteko galimybės vykdyti įsipareigojimus pagal Sutartį, privalo apie aplinkybių veikimo pradžią, jų pobūdį, tikėtiną poveikį, tikėtiną trukmę ir įsipareigojimų vykdymo atidėjimą pranešti raštu kitai Šaliai per 5 (penkias) darbo dienas nuo nenugalimos jėgos (force majeure) aplinkybių veikimo pradžios (jeigu Šalis, kuri neteko galimybės vykdyti įsipareigojimus pagal Sutartį, turi galimybę tą padaryti. Jeigu tokios galimybės nėra, tada Šalis privalo nedelsdama tą padaryti atsiradus galimybei). Iš laiku nepranešusios įsipareigojimų nevykdančios Šalies nukentėjusi Šalis gali reikalauti nuostolių, kurių priešingu atveju būtų buvę išvengta, atlyginimo.
10.3. Šalys neatsako už savo įsipareigojimų nevykdymą ar netinkamą vykdymą dėl nenugalimos jėgos (force majeure) aplinkybių, nors Šalys stengėsi visais įmanomais būdais išvengti žalos. Esant šioms aplinkybėms, Šalys atleidžiamos nuo savo sutartinių įsipareigojimų vykdymo visam šių aplinkybių buvimo laikotarpiui, jeigu apie tokių aplinkybių atsiradimą yra tinkamai informuota kita Šalis. Tuo atveju, jei nenugalimos jėgos (force majeure) aplinkybės, dėl kurių negalima vykdyti sutartinių įsipareigojimų, išlieka ilgiau nei 3 (tris) mėnesius, bet kuri Šalis turi teisę nutraukti Sutartį. Šiuo atveju kita Šalis neturi teisės reikalauti iš Sutartį nutraukiančios Šalies atlyginti nuostolių ar negautų pajamų, įskaitant baudą už Sutarties nutraukimą (ši nuostata taikoma, kai Sutarties įvykdymas užtikrinamas netesybomis – bauda).

11. SUTARTIES PAŽEIDIMAS
11.1. Jei Šalis nevykdo savo įsipareigojimų pagal Sutartį arba netinkamai juos vykdo, ji pažeidžia Sutartį.
11.2. Šioje Sutartyje esminėmis Sutarties sąlygomis laikoma:
11.2.1. Sutarties dalykas;
11.2.2. Sutarties kaina ir kainodaros taisyklės;
11.2.3. mokėjimo sąlygos ir tvarka;
11.2.4. Paslaugų teikimo terminas (-ai);
11.2.5. reikalavimai, susiję su Sutarties įvykdymo užtikrinimo pateikimu; 
11.2.6. kitos sąlygos, kurias Sutartyje Šalys nurodė kaip esmines.
11.3. Sutarties 11.2 papunktyje nurodytų sąlygų pažeidimas laikomas esminiu Sutarties pažeidimu.

12. SUTARTIES GALIOJIMAS IR PASIBAIGIMAS
12.1. Sutartis įsigalioja nuo jos pasirašymo dienos ir galioja, kol visiškai įvykdomi pagal Sutartį prisiimti įsipareigojimai arba kol Sutartis nutraukiama joje ar galiojančiuose Lietuvos Respublikos teisės aktuose nustatytais atvejais ir tvarka.
12.2. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali pateikti rašytinį įspėjimą dėl Sutarties nutraukimo. Tokiame įspėjime turi būti nurodomas esminis pažeidimas, priežastys, dėl kurių pažeidimas laikytinas esminiu, protingas (bet ne trumpesnis kaip 14 (keturiolikos) dienų) terminas esminiam pažeidimui pašalinti ir informuojama apie ketinimą nutraukti Sutartį, jeigu esminis pažeidimas nepašalinamas. Jeigu pirmoji Šalis nepašalina esminio pažeidimo per nurodytą protingą terminą, kita Šalis turi teisę nutraukti Sutartį, raštu įspėjusi apie tai kitą Šalį. Sutarties nutraukimo diena yra pranešimo apie Sutarties nutraukimą gavimo diena. 
12.3. [bookmark: _Hlk92121266]Klientas turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka, Lietuvos Respublikos civilinio kodekso nustatytais atvejais, informavęs Paslaugų teikėją raštu ne vėliau kaip prieš 10 (dešimt) kalendorinių dienų. Šiuo atveju Klientas privalo sumokėti Paslaugų teikėjui kainos dalį, proporcingą tinkamai suteiktoms Kliento priimtoms Paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento.
12.4. Paslaugų teikėjas turi teisę vienašališkai nutraukti Sutartį tik dėl svarbių priežasčių, informavęs Klientą ne vėliau kaip prieš 30 (trisdešimt) kalendorinių dienų. Šiuo atveju Paslaugų teikėjas privalo visiškai atlyginti Kliento patirtus pagrįstus nuostolius.
12.5. Sutartis bet kada gali būti nutraukta raštišku abiejų Šalių susitarimu.

13. KONFIDENCIALUMAS
13.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Šalis daugiau, negu to reikia Sutarčiai tinkamai vykdyti, išskyrus atvejus, kai tai privaloma pagal Lietuvos Respublikos teisės aktus.
13.2. Jeigu Šalis, vykdydama Sutartį, gavo iš kitos Šalies informacijos, kuri yra komercinė paslaptis, arba kitokios konfidencialios informacijos, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus atvejus, kai tai privaloma pagal Lietuvos Respublikos teisės aktus. 

14. UŽ SUTARTIES TINKAMĄ VYKDYMĄ ATSAKINGI ASMENYS
14.1. [bookmark: _Hlk98420357]Už Sutarties tinkamą vykdymą Paslaugų teikėjas skiria atsakingą asmenį (įrašyti) ir nurodo jo telefono numerį (-ius) (įrašyti), elektroninio pašto adresą (įrašyti). Šis asmuo yra atsakingas už Sutartyje numatytos veiklos koordinavimą (pagal Paslaugų teikėjui priskirtinus įsipareigojimus ir teises), reikiamų sprendimų tvirtinimą, Sutartyje numatytų Paslaugų perdavimo koordinavimą, Kliento pateikiamų dokumentų priėmimą, Šalių suderinto perdavimo–priėmimo akto patvirtinimo koordinavimą, šio akto pasirašymą.
14.2. Už Sutarties tinkamą vykdymą Klientas skiria atsakingą asmenį (įrašyti) ir nurodo jo telefono numerį (-ius) (įrašyti), elektroninio pašto adresą (įrašyti). Šis asmuo yra atsakingas už Sutartyje numatytos veiklos koordinavimą (pagal Klientui priskirtinus įsipareigojimus ir teises), perdavimo–priėmimo akto pasirašymą.

15. KITOS SĄLYGOS
15.1. [bookmark: _Hlk98420387][bookmark: _Hlk98429516]Visos turtinės teisės į visus teikiant Paslaugas sukurtus intelektinės nuosavybės objektus ir (ar) gautus kūrybinės veiklos rezultatus visą šių teisių galiojimo laikotarpį Lietuvos Respublikoje ir užsienyje išimtinai priklauso Klientui maksimalia teisės aktų leidžiama apimtimi. Šios nuostatos pažeidimas laikomas esminiu Sutarties pažeidimu.
15.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme nustatyti principai ir tikslai. Sutarties sąlygos gali būti keičiamos Lietuvos Respublikos viešųjų pirkimų įstatymo 89 straipsnyje nurodytais atvejais ir tvarka. Sutarties sąlygų keitimu nelaikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai ir pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir sudarant Sutartį, Šalys gali keisti tik neesmines Sutarties sąlygas.
	15.3. Paslaugų teikėjas Sutarties vykdymo metu įsipareigoja laikytis aplinkos apsaugos kriterijų pagal tuo metu galiojančius teisės aktus (įrašyti kriterijus suderinus su Teisingumo ministerijos Turto valdymo ir aprūpinimo skyriumi).
15.4. Sutarčiai ir su ja susijusiems santykiams tarp Šalių, įskaitant Sutarties sudarymo, galiojimo, negaliojimo ir nutraukimo klausimus, taikoma Lietuvos Respublikos teisė ir Sutartis aiškinama pagal šią teisę.
15.5. Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, Šalys sprendžia derybomis, vadovaudamosi Lietuvos Respublikos teisės aktais. Nepavykus ginčo, nesutarimo ar reikalavimo išspręsti derybomis, jie sprendžiami Lietuvos Respublikos teismuose pagal Kliento buveinės vietą.
15.6. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų Lietuvos Respublikos teisės aktų nustatyta tvarka.

Jei Sutartis pasirašoma raštu:
15.7. Sutartis sudaryta lietuvių kalba 2 (dviem) egzemplioriais, po vieną kiekvienai Šaliai (abu pasirašyti egzemplioriai turi vienodą juridinę galią).

Jei Sutartis pasirašoma elektroniniu parašu:
15.7. Sutartis sudaryta lietuvių kalba ADOC formatu ir pasirašyta kvalifikuotu elektroniniu parašu.
15.8. Sutartis yra bendras abiejų Šalių sutarimo rezultatas, todėl jos nuostatos kiekvienai Šaliai turi būti aiškinamos vienodai.

16. SUTARTIES PRIEDAI
16.1. Sutarties priedai yra neatskiriama Sutarties dalis:
16.1.1. 1 priedas. Pagal Sutartį teikiamos Paslaugos, Paslaugų kaina ir (ar) specifikacija;
16.1.2. 2 priedas. Paslaugų perdavimo–priėmimo akto forma.
17. ŠALIŲ REKVIZITAI IR PARAŠAI
	Lietuvos Respublikos teisingumo ministerija
	(Paslaugų teikėjo pavadinimas)


	Adresas
	Gedimino pr. 30
LT-01104 Vilnius
	Adresas
	(įrašyti)

	Mob. tel.
	+370 600 38 904   
	Tel.
	(įrašyti)

	
	
	Faksas
	(įrašyti)

	El. paštas
	rastine@tm.lt
	El. paštas
	(įrašyti)

	Juridinio asmens kodas
	188604955
	Kodas
	(įrašyti)

	
	
	PVM mokėtojo kodas
	(įrašyti)

	A. s.
	LT574040063610000392
	A. s.
	(įrašyti)

	Finansų įstaiga
	Lietuvos Respublikos 
finansų ministerija
	Bankas
	(įrašyti)

	Finansų įstaigos kodas 
	40400
	Banko kodas
	(įrašyti)

	
______________________________
	
	
____________________________
	

	(pareigų pavadinimas,
vardas ir pavardė, parašas)
	
A. V.
	(pareigų pavadinimas,
 vardas ir pavardė, parašas)
	
A. V.



_____________





(Paslaugų pavadinimas) paslaugų
pirkimo sutarties Nr. ______
1 priedas

PAGAL SUTARTĮ TEIKIAMOS PASLAUGOS, PASLAUGŲ KAINA IR (AR) SPECIFIKACIJA
1. PAGAL SUTARTĮ TEIKIAMOS PASLAUGOS
Pagal Sutartį Paslaugų teikėjas įsipareigoja suteikti šias Paslaugas (įrašyti, kaip nurodyta pirkimo dokumentuose).

2. PASLAUGŲ KAINA
(tekstas)


3. SPECIFIKACIJA

(tekstas)


	Lietuvos Respublikos teisingumo ministerija
	(Paslaugų teikėjo pavadinimas)

	
_____________________________
	
	
___________________________

	(pareigų pavadinimas,
vardas ir pavardė, parašas)
	
A. V.


	


________
	(pareigų pavadinimas,
vardas ir pavardė, parašas)
	
A. V.

________

(Paslaugų pavadinimas) paslaugų
pirkimo sutarties Nr. ______
2 priedas
(Paslaugų perdavimo–priėmimo akto forma)
PASLAUGŲ PERDAVIMO–PRIĖMIMO AKTAS
__________________ Nr. _________
(data)
_________________________
(sudarymo vieta)

Šį aktą pasirašę atsakingi asmenys pažymi, kad, vadovaudamiesi pasirašytos 20__ m. ____ d. (Paslaugų pavadinimas) paslaugų pirkimo sutarties Nr.__ nuostatomis, Paslaugų teikėjas perduoda, o Klientas priima šioje lentelėje nurodytas Paslaugas:
	Eil. Nr.
	Paslaugų pavadinimas
	Kiekis (vnt.)

	
	
	

	
	
	


Jeigu atsisakoma priimti Paslaugas ar jų dalį dėl Paslaugų perdavimo metu pastebėtų trūkumų, jie nurodomi ir aprašomi šioje lentelėje:
	Eil. Nr.
	Paslaugų trūkumų aprašymas
	Numatomas Paslaugų trūkumų pašalinimo terminas
	Pastabos

	
	
	
	

	
	
	
	



	PASLAUGAS PRIĖMĖ
Lietuvos Respublikos teisingumo ministerija

___________________________________
(atsakingo asmens pareigų pavadinimas,
vardas ir pavardė, parašas)
	PASLAUGAS SUTEIKĖ
(Paslaugų teikėjo pavadinimas)

________________________________
(atsakingo asmens pareigų pavadinimas,
vardas ir pavardė, parašas)



________________

	
	
	



	
	
	



